CELEX: 32015D0546
Language: sl
Date: 2015-03-31 00:00:00
Title: Izvedbeni sklep Komisije (EU) 2015/546 z dne 31. marca 2015 o odobritvi razširitve uporabe olja iz mikroalg Schizochytrium sp., bogatega z DHA in EPA, kot nove živilske sestavine v skladu z Uredbo (ES) št. 258/97 Evropskega parlamenta in Sveta (notificirano pod dokumentarno številko C(2015) 2083)

2.4.2015   
            
            
               SL
            
            
               Uradni list Evropske unije
            
            
               L 90/11
            
         IZVEDBENI SKLEP KOMISIJE (EU) 2015/546
   z dne 31. marca 2015
   o odobritvi razširitve uporabe olja iz mikroalg Schizochytrium sp., bogatega z DHA in EPA, kot nove živilske sestavine v skladu z Uredbo (ES) št. 258/97 Evropskega parlamenta in Sveta
   
      
         (notificirano pod dokumentarno številko C(2015) 2083)
      
   
   (Besedilo v angleškem jeziku je edino verodostojno)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 258/97 Evropskega parlamenta in Sveta z dne 27. januarja 1997 v zvezi z novimi živili in novimi živilskimi sestavinami (1) ter zlasti člena 7 Uredbe,
   ob upoštevanju naslednjega:
   
               (1)
            
            
               Pristojni organi Združenega kraljestva so 6. julija 2012 v skladu z Uredbo (ES) št. 258/97 odobrili dajanje na trg olja iz mikroalg Schizochytrium sp., bogatega z dokozaheksaenojsko (v nadaljnjem besedilu: DHA) in eikozapentaenojsko kislino (v nadaljnjem besedilu: EPA), kot nove živilske sestavine za uporabo v nekaterih živilih.
            
         
               (2)
            
            
               Družba DSM Nutritional Products je 19. novembra 2012 pri pristojnih organih Združenega kraljestva vložila zahtevek za razširitev uporabe olja iz mikroalg Schizochytrium sp., bogatega z DHA in EPA, kot nove živilske sestavine.
            
         
               (3)
            
            
               Pristojni organ Združenega kraljestva za presojo živil je 29. aprila 2013 izdal poročilo o začetni presoji. V navedenem poročilu ugotavlja, da razširitev uporabe tega olja iz alg izpolnjuje merila za novo živilo iz člena 3(1) Uredbe (ES) št. 258/97.
            
         
               (4)
            
            
               Komisija je 9. julija 2013 poročilo o začetni presoji poslala drugim državam članicam.
            
         
               (5)
            
            
               V roku 60 dni, ki je določen v prvem pododstavku člena 6(4) Uredbe (ES) št. 258/97, so bili vloženi upravičeni ugovori.
            
         
               (6)
            
            
               Komisija se je 25. marca 2014 posvetovala z Evropsko agencijo za varnost hrane (v nadaljnjem besedilu: EFSA) in jo prosila za dodatno presojo razširitve uporabe olja iz mikroalg Schizochytrium sp., bogatega z DHA in EPA, kot nove živilske sestavine v skladu z Uredbo (ES) št. 258/97.
            
         
               (7)
            
            
               EFSA je 18. septembra 2014 sprejela znanstveno mnenje o razširitvi uporabe olja iz mikroalg Schizochytrium sp., bogatega z DHA in EPA, kot nove živilske sestavine (2) in ugotovila, da je varno v okviru predlaganih načinov in ravni uporabe.
            
         
               (8)
            
            
               To mnenje je zadosten razlog, da se olje iz mikroalg Schizochytrium sp., bogato z DHA in EPA, v okviru predlaganih načinov in ravni uporabe šteje za skladnega z merili iz člena 3(1) Uredbe (ES) št. 258/97.
            
         
               (9)
            
            
               Direktiva 2002/46/ES Evropskega parlamenta in Sveta (3) določa zahteve glede prehranskih dopolnil. Uporabo olja iz mikroalg Schizochytrium sp., bogatega z DHA in EPA, bi bilo treba odobriti brez poseganja v zahteve navedene zakonodaje.
            
         
               (10)
            
            
               Ukrepi iz tega sklepa so v skladu z mnenjem Stalnega odbora za rastline, živali, hrano in krmo –
            
         SPREJELA NASLEDNJI SKLEP:
   Člen 1
   V Prilogi I specificirano olje iz mikroalg Schizochytrium sp., bogato z DHA in EPA, se lahko da na trg Unije kot nova živilska sestavina za opredeljeno uporabo in ob upoštevanju največje dovoljene ravni, določene v Prilogi II, brez poseganja v določbe Direktive 2002/46/ES.
   Člen 2
   Poimenovanje olja iz mikroalg Schizochytrium sp., bogatega z DHA in EPA, ki se odobri s tem sklepom, na označbah živil, ki ga vsebujejo, je „olje iz mikroalg Schizochytrium sp., bogato z DHA in EPA“.
   Člen 3
   Ta sklep je naslovljen na družbo DSM Nutritional Products, 6480 Dobbin Road, Columbia, MD 21045, ZDA.
   
      V Bruslju, 31. marca 2015
      
         
            Za Komisijo
         
         Vytenis ANDRIUKAITIS
         
            Član Komisije
         
      
   
   
      (1)  UL L 43, 14.2.1997, str. 1.
   
      (2)  EFSA Journal (2014); 12(10):3843.
   
      (3)  Direktiva 2002/46/ES Evropskega parlamenta in Sveta z dne 10. junija 2002 o približevanju zakonodaj držav članic o prehranskih dopolnilih (UL L 183, 12.7.2002, str. 51).
   
      PRILOGA I
      
         Specifikacija olja iz mikroalg Schizochytrium sp., bogatega z DHA (dokozaheksaenojsko kislino) in EPA (eikozapentaenojsko kislino)
      
      
                  Preskus
               
               
                  Specifikacija
               
            
                  kislinska vrednost
               
               
                  ne več kot 0,5 mg KOH/g
               
            
                  peroksidna vrednost (PV)
               
               
                  ne več kot 5,0 meq/kg olja
               
            
                  vlaga in hlapne snovi
               
               
                  ne več kot 0,05 %
               
            
                  neumiljive snovi
               
               
                  ne več kot 4,5 %
               
            
                  transmaščobne kisline
               
               
                  ne več kot 1,0 %
               
            
                  vsebnost DHA
               
               
                  ne manj kot 22,5 %
               
            
                  vsebnost EPA
               
               
                  ne manj kot 10 %
               
            
   
      PRILOGA II
      
         Odobrena uporaba olja iz mikroalg Schizochytrium sp., bogatega z DHA (dokozaheksaenojsko kislino) in EPA (eikozapentaenojsko kislino)
      
      
                  Kategorija živil
               
               
                  Najvišja dovoljena raven uporabe DHA in EPA (mg/dan)
               
            
                  prehranska dopolnila
               
               
                  3 000 mg, kot priporoča proizvajalec za odrasle, razen nosečnic in doječih mater